ananddey/assamese-wiki-corpus huggingface dataset:
কোৱাণ্টাম বলবিজ্ঞান

কোৱাণ্টাম বলবিজ্ঞান পদাৰ্থ বিজ্ঞানৰ এক শাখা, যি পাৰমাণৱিক আৰু অতি পাৰমাণবিক স্তৰত দ্বৈত ধৰ্ম, অৰ্থাৎ কণা সদৃশ আৰু তৰংগ সদৃশ আচৰণ আৰু শক্তি আৰু পদাৰ্থৰ পাৰস্পৰিক ক্ৰিয়া সৰ্ম্পকীয় ব্যাখ্যা আগবঢ়ায়। কোৱাণ্টাম বলবিজ্ঞানক কোৱাণ্টাম পদাৰ্থ বিজ্ঞান অথবা কোৱাণ্টাম তত্ত্ব হিচাপেও জনা যায়। প্ৰাথমিকভাৱে ই পাৰমাণৱিক আৰু আণৱিক স্তৰত (যাক সাধাৰণতে কোৱাণ্টাম পৰিসৰ হিচাপেও জনা যায়) ধ্ৰুপদী বলবিজ্ঞান ৰ পৰা বিচ্যুতি দেখুৱায়। কোৱাণ্টাম বলবিজ্ঞানৰ উচ্চস্তৰীয় বিষয়সমূহত এই আচৰণসমূহৰ কিছুমান মেক্ৰ'স্ক'পিক (macroscopic) আৰু অতি উচ্চ বা নিম্ন শক্তি অথবা উষ্ণতাৰ পৰিসৰত হে দেখা যায়। জাৰ্মান বিজ্ঞানী মেক্স প্লেংকৰ দ্বাৰা 'কোৱাণ্টাম বলবিজ্ঞান' নামকৰণ হৈছিল। (পৰ্যবেক্ষণত দেখা গৈছিল যে, কিছুমান ভৌতিক ৰাশি 'বিছিন্ন পৰিমাণ' বা 'কোৱাণ্টা'ৰ জৰিয়তেহে সলনি হ'ব পাৰে; এই 'কোৱাণ্টা' শব্দৰ পৰাই 'কোৱাণ্টাম বলবিজ্ঞান' নাম উদ্ভূত।)

কোৱাণ্টাম বলবিজ্ঞান কণিকাবাদ হৈছে পদাৰ্থ আৰু পোহৰৰ আচৰণ আৰু ইয়াৰ পুংখানুপুংখ বৰ্ণনা আৰু বিশেষভাবে ইয়াৰ বৰ্ণনা আণবিক পৰিসৰত। বস্তুবোৰে অতি ক্ষুদ্ৰ পৰিসৰত আমি সাধাৰণতে দেখা বস্তুবোৰৰ দৰে আচৰণ নকৰে। সিহঁতে তৰংগৰ দৰে আচৰণ নকৰে, সিহঁতে কণিকাৰ দৰে আচৰণ নকৰে, সিহঁতে ডাৱৰৰ দৰে আচৰণ নকৰে, সিহঁতে বিলিয়াৰ্ড বলৰ দৰেও আচৰণ নকৰে, স্প্ৰিংৰ ওজনবোৰৰ দৰেও সিহঁতে আচৰণ নকৰে, আচলতে আমি দেখা কোনো বস্তুৰ দৰেই সিহঁতে আচৰণ নকৰে।

শ্ৰেণী:কোৱাণ্টাম বলবিজ্ঞান
বেংক অৱ ইণ্ডিয়া

বেংক অৱ ইণ্ডিয়া ভাৰতৰ মহাৰাষ্ট্ৰৰ মুম্বাইত অৱস্থিত এখন ৰাজহুৱা খণ্ডৰ বেংক। ১৯০৬ চনৰ ৭ ছেপ্টেম্বৰত এদল ব্যৱসায়ীয়ে প্ৰতিষ্ঠা কৰা এই বেংক ভাৰতৰ অন্যতম পুৰণি বেংক। বেংকটোৱে ভাৰত আৰু বহিঃৰাজ্যত ৫ হাজাৰৰো অধিক শাখা আৰু ৬ হাজাৰ এটিএমৰ নেটৱৰ্ক পৰিচালনা কৰে।

ইতিহাস

১৯০৬ চনত মুম্বাইত ছাৰ ছাছুন জে ডেভিদৰ নেতৃত্বত এদল বিশিষ্ট ব্যৱসায়ীয়ে বেংক অৱ ইণ্ডিয়া প্ৰতিষ্ঠা কৰিছিল। ১৯৬৯ চনত এই বেংকটো ৰাষ্ট্ৰীয়কৰণ কৰা হয়, আৰু তেতিয়াৰ পৰাই ই ভাৰত চৰকাৰৰ মালিকানাধীন আৰু পৰিচালক। বছৰ বছৰ ধৰি বেংক অৱ ইণ্ডিয়াই ভাৰতৰ অন্যতম আগশাৰীৰ বেংক হিচাপে গঢ় লৈ উঠিছে।

বঁটা আৰু স্বীকৃতি

বেংক অৱ ইণ্ডিয়াই নিজৰ বাৰ্ষিক প্ৰদৰ্শন আৰু কৃতিত্বৰ বাবে কেইবাটাও বঁটা আৰু স্বীকৃতি লাভ কৰি আহিছে। ২০২০ চনত বেংক অৱ ইণ্ডিয়াই এছ’চিয়েটেড চেম্বাৰ্ছ অৱ কমাৰ্চ এণ্ড ইণ্ডাষ্ট্ৰী অৱ ইণ্ডিয়া (ASSOCHAM)ৰ দ্বাৰা ‘এম এছ এম ই ঋণৰ ক্ষেত্ৰত উৎকৃষ্টতাৰ বাবে শ্ৰেষ্ঠ বেংক বঁটা’ লাভ কৰে। ডিজিটেল বেংকিং সেৱাৰ বাবেও বেংকটোৱে স্বীকৃতি লাভ কৰি এছিয়ামনি বেষ্ট বেংক এৱাৰ্ড ২০২১ত ‘ভাৰতৰ শ্ৰেষ্ঠ ডিজিটেল বেংক’ বঁটা লাভ কৰিছে।

তথ্য সংগ্ৰহ

শ্ৰেণী:বিত্তীয় প্ৰতিষ্ঠান
গোল মাল (চলচ্চিত্ৰ)

গোল মাল হৈছে ১৯৭৯ চনত ভাৰতত মুক্তিপ্ৰাপ্ত তথা হৃষিকেশ মুখাৰ্জীৰ দ্বাৰা পৰিচালিত এখন হিন্দী ভাষী কৌতুক চলচ্চিত্ৰ। চলচ্চিত্ৰখনৰ প্ৰযোজক আৰু সংগীত পৰিচালক হৈছে ক্ৰমে এন চি ছিপ্পী আৰু আৰ ডি বৰ্মন।

সংলাপসমূহ

ভৱানী শঙ্কৰ

তোমাৰ বিয়া তুমি ভালপোৱা মানুহজনৰ লগত নহ’ব। মই ভালপোৱা মানুহজনৰ লগতহে তোমাৰ বিয়া হ’ব। (জীয়েকক উদ্দেশ্যি)
যিজনে নিজৰ নামটোৱে চুটি কৰে, তেওঁ কামো সৰু কৰিব।
যিজন ডেকাক নিজৰ কামত মন দিয়া দেখিছে, সেই ডেকাজনক আপুনি মন দিয়ক।
যাৰ গোঁফ নাই, তাৰ হৃদয়েই নাই।
যদি তুমি জাতীয় সাজ-পোছাকক ঠাট্টা-মস্কৰা নকৰা, তেন্তে তোমাক কেনেকৈ বহল মনৰ অধিকাৰী বুলি কোৱা হ’ব।

ৰামপ্ৰসাদ দশৰথপ্ৰসাদ শৰ্মা

কাম কৰিবলৈ হ’লে সময়ৰ মুখেই চাব নালাগে।
দীঘল কাপোৰ পিন্ধাটো বহুত হানিকাৰক ফেশ্বন।

লক্ষ্মণপ্ৰসাদ “লাকি” দশৰথপ্ৰসাদ শৰ্মা

শ্ৰেণী:হিন্দী চলচ্চিত্ৰ
এছিয়াৰ শ্ৰেষ্ঠ বিশ্ববিদ্যালয়সমূহ

মুঠ ৪8খন দেশৰ বিভিন্ন বিশ্ববিদ্যালয়সমূহৰ এক তুলনামূলক অধ্যয়ন বিভিন্ন সংস্থাই প্ৰতি বছৰে কৰি আহিছে। এই তালিকা চায়ে শিক্ষাৰ্থীসকলে নিজৰ ভৱিষ্যতৰ কাৰ্যপন্থা নিৰ্ধাৰণ কৰে। তাৰ ভিতৰত আটাইতকৈ গ্ৰহণযোগ্য বুলি বিবেচিত হয় টাইমছ হাইয়াৰ এডুকেচন চমুকৈ THE এ চলোৱা সমীক্ষা আৰু তালিকাখন। টাইম উচ্চ শিক্ষাই এছিয়া ইউনিভাৰ্চিটি ৰেংকিং ২০২৪ত ১৮টা মনদণ্ডৰ সূচক ব্যৱহাৰ কৰি এছিয়াৰ শ্ৰেষ্ঠ বিশ্ববিদ্যালয় সমূহৰ মাজত প্ৰতি বছৰৰ দৰে সমিক্ষা চলাই তালিকাখন প্ৰকাশ কৰিছে।

THE এ বিশ্ববিদ্যালয়সমূহৰ সকলো মূল লক্ষ্য আৰু উদ্দেশ্য – পাঠদান, গৱেষণা, জ্ঞান হস্তান্তৰ আৰু আন্তঃৰাষ্ট্ৰীয় দৃষ্টিভংগী আদিৰ উপলব্ধ আটাইতকৈ ব্যাপক আৰু নিৰপেক্ষভাৱে তুলনা প্ৰদান কৰি কৰি এই তালিকা প্ৰকাশ কৰে। ২০২৪ চনৰ সংস্কৰণৰ ৰেংকিঙৰ মূল পদ্ধতিৰ উল্লেখযোগ্য মানপাঠিৰ প্ৰৱৰ্তন কৰা হৈছে।

এছিয়া বিশ্ববিদ্যালয় ৰেংকিং ২০২৪

চিংহুয়া বিশ্ববিদ্যালয় আৰু চীনৰ পেকিং বিশ্ববিদ্যালয়ে একেৰাহে পঞ্চম বছৰৰ বাবে প্ৰথম আৰু দ্বিতীয় স্থান দখল কৰিছে। চীনৰ মূল ভূখণ্ডৰ পাঁচখন বিশ্ববিদ্যালয়ে শীৰ্ষ দহখনৰ ভিতৰত স্থান লাভ কৰিছে, যোৱা বছৰ চাৰিখন বিশ্ববিদ্যালয়ৰ স্থান আছিল। ঝেজিয়াং বিশ্ববিদ্যালয়ে এই গোটত প্ৰৱেশ কৰে, ১২ নং স্থানৰ পৰা নৱম স্থানলৈ উঠি যায়।

দুখনকৈ বিশ্ববিদ্যালয় থকাৰ বাবে হংকং আৰু ছিংগাপুৰে শীৰ্ষ দহখনৰ ভিতৰত দ্বিতীয় সৰ্বাধিক প্ৰতিনিধিত্ব লাভ কৰিছে। কিন্তু হংকঙৰ আগশাৰীৰ বিশ্ববিদ্যালয়সমূহৰ ৰেংক হ্ৰাস পোৱাৰ বিপৰীতে ছিংগাপুৰৰ বিশ্ববিদ্যালয়সমূহে নিজৰ স্থান অক্ষুণ্ণ ৰাখিবলৈ সক্ষম হৈছে।

জাপানৰ শীৰ্ষ প্ৰতিষ্ঠান টকিঅ’ বিশ্ববিদ্যালয়খনে অষ্টম স্থানৰ পৰা পঞ্চম স্থানলৈ উন্নীত হৈছে, যিটো ২০১৫ চনৰ পিছত সৰ্বোচ্চ স্থান।
ইফালে দক্ষিণ কোৰিয়াৰ শীৰ্ষ প্ৰতিষ্ঠান ছিউল নেশ্যনেল ইউনিভাৰ্চিটিয়ে শীৰ্ষ দহৰ পৰা আৰু অধিক আঁতৰি গৈ তিনিটা স্থান হ্ৰাস কৰি ১৪ নম্বৰ স্থানত উপনীত হৈছে।
শীৰ্ষ ১০০ খনৰ ভিতৰত মূল ভূখণ্ড চীনে ৩৩খন বিশ্ববিদ্যালয়েৰে আধিপত্য বিস্তাৰ কৰিছে আৰু দক্ষিণ কোৰিয়াই ১৬খন বিশ্ববিদ্যালয়েৰে আধিপত্য বিস্তাৰ কৰিছে।
২০২৪ চনৰ ৰেংকিঙত ৩১টা টেৰিটৰীৰ ৭৩৯খন বিশ্ববিদ্যালয় অন্তৰ্ভুক্ত কৰা হৈছে।
১১৯খন বিশ্ববিদ্যালয়ৰ সৈতে জাপান এই বছৰো সৰ্বাধিক প্ৰতিনিধিত্বমূলক দেশ হৈয়ে আছে। ইয়াৰ পিছতে ভাৰত আছে ৯১খন বিশ্ববিদ্যালয়ৰ সৈতে।
যোৱা বছৰৰ পৰা মুঠ ৯৮খন বিশ্ববিদ্যালয়ে এই ৰেংকিঙত যোগদান কৰিছে। এই বৃদ্ধিৰ নেতৃত্বত আছে ভাৰত, তুৰস্ক, ইৰাণ আৰু পাকিস্তান।
THE ৰ তালিকাত স্থান পোৱা বিশ্ববিদ্যালয়সমূহ একাদিক্ৰমে তলত দিয়া হ'লঃ

চিয়ংহু বিশ্ববিদ্যালয়, চীন
পেকিং বিশ্ববিদ্যালয়, চীন
ছিংগাপুৰ ৰাষ্ট্ৰীয় বিশ্ববিদ্যালয়, ছিংগাপুৰ
নানয়াং কাৰিকৰী বিশ্ববিদ্য়আলয় (NTU)
টকিঅ' বিশ্ববিদ্যালয় (UOT)

বিশ্ববিদ্যালয়সমূহৰ বিৱৰণ

চিয়ংহু বিশ্ববিদ্যালয়, চীন
১৭ জুন

বুৰঞ্জীৰ পাতত আজিৰ দিনটোৰ কেইটামান উল্লেখযোগ্য ঘটনা হ’ল-

ঘটনাৱলী

১১২৮ - কাউণ্ট পঞ্চম জিঅ’ফ্ৰেৰ ইংলেণ্ডৰ ৰজা প্ৰথম হেনৰীৰ কন্যা মাটিলডাল সৈতে বিবাহ।
১৯৬৭ - চীন চৰকাৰৰ দ্বাৰা প্ৰথমটো হাইড্ৰ’জেন বোমাৰ বিস্ফোৰণ কৰা হৈছিল।
১৯৯১ - ভাৰতৰ প্ৰথম উপ-প্ৰধান মন্ত্ৰী চৰ্দাৰ বল্লভভাই পেটেল আৰু ভাৰতৰ প্ৰাক্তন প্ৰধান মন্ত্ৰী ৰাজীৱ গান্ধীলৈ মৰণোত্তৰ ভাৱে ভাৰতৰত্ন প্ৰদানৰ সিদ্ধান্ত ঘোষোণা কৰা হয়।

জন্ম

১৯০৩ - ৰূপকোঁৱৰ জ্যোতিপ্ৰসাদ আগৰৱালা, অসমৰ প্ৰথম বোলছবি নিৰ্মাতা।
১৯৬৪ - ধ্ৰুৱজ্যোতি ফুকন, অসমীয়া সংগীত পৰিচালক।
১৯৭৩ - লিয়েণ্ডাৰ পেজ, ভাৰতীয় টেনিছ খেলুৱৈ।
১৯৮০ - ভেনাছ উইলিয়ামছ, আমেৰিকান মহিলা টেনিছ খেলুৱৈ।
১৯৮১ - শ্বেন ৱাটচন, অষ্ট্ৰেলিয়ান ক্ৰিকেটাৰ।

মৃত্যু

১৬৩১ - মমতাজ মহল, মোগল সম্ৰাট শাহ জাহানৰ বেগম।
১৬৭৪ - জিজাবাঈ, মাৰাঠা সাম্ৰাজ্যৰ প্ৰতিষ্ঠাপক শিৱাজীৰ মাতৃ।
১৮৬২ - লৰ্ড কেনিং, ভাৰতৰ প্ৰাক্তন গৱৰ্ণৰ জেনেৰেল।
১৯২৮ - গোপবন্ধু দাস, ওড়িশাৰ জাতীয়তাবাদী নেতা।

দিৱস

আইচলেণ্ডৰ ৰাষ্ট্ৰীয় দিৱস।
আন্তঃৰাষ্ট্ৰীয় নিৰ্বনানীকৰণ আৰু খৰাঙ প্ৰতিৰোধী দিৱস

বাহ্যিক সংযোগ

বিবিচি: এই দিনত

শ্ৰেণী:জুন
শ্ৰেণী:ইংৰাজী বৰ্ষপঞ্জীৰ দিন
নিন ডুয়ং লান ঙক

নিন ডুয়ং লান ঙক (জন্ম: ৪ এপ্ৰিল ১৯৯০) আধুনিক প্ৰজন্মৰ অন্যতম শ্ৰেষ্ঠ ভিয়েটনামী অভিনেত্ৰী। যিয়ে দ্য ফ্লটিং লাইভছত মুখ্য চৰিত্ৰত অভিনয় কৰি জনপ্ৰিয়তা লাভ কৰে, যাৰ বাবে তেওঁ ২০১০ চনৰ কাইট বঁটাত শ্ৰেষ্ঠ মুখ্য অভিনেত্ৰীৰ বঁটা লাভ কৰে।

প্ৰাথমিক জীৱন

ঙকে ১৯৯০ চনৰ ৪ এপ্ৰিলত ভিয়েটনামৰ হো চি মিন চহৰত জন্মগ্ৰহণ কৰিছিল। তেওঁ হো চি মিন চিটি কলেজ অৱ ষ্টেজ পাৰফৰ্মেন্স এণ্ড চিনেমেটিক্সৰপৰা স্নাতক ডিগ্ৰী লাভ কৰে।

কেৰিয়াৰ

২০০৯ চনৰপৰা লান ঙকে মিউজিক ভিডিঅ’ আৰু বিজ্ঞাপন ভিডিঅ’ত কেইটামান সৰু সৰু ভূমিকা ল’বলৈ আৰম্ভ কৰে। ২০১০ চনত তেওঁ দ্য ফ্লটিং লাইভছত নুয়ঙৰ চৰিত্ৰত অভিনয় কৰে। এই ভূমিকাই তেওঁক ২০১০ চনৰ গোল্ডেন কাইট বঁটাত শ্ৰেষ্ঠ মুখ্য অভিনেত্ৰীৰ বঁটা আৰু ২০সংখ্যক গোল্ডেন ৰুষ্টাৰ বঁটাত বিদেশী ছবিৰ প্ৰিয় অভিনেত্ৰী বঁটা লাভ কৰাত সহায় কৰে।

তাৰ পিছৰ বছৰবোৰত লান ঙকে দ্য টেইলাৰ, টাম কেম: দ্য আনটল্ড ষ্ট'ৰী, আৰু দ্য ৰয়েল ব্ৰাইড আদি হিট ছবিত অভিনয় কৰে। ২০১৬ চনত জেকপটত অভিনয় কৰি তেওঁ দ্বিতীয়বাৰৰ বাবে গোল্ডেন কাইট বঁটাত শ্ৰেষ্ঠ মুখ্য অভিনেত্ৰীৰ বঁটা লাভ কৰে।

অভিনয়ৰ উপৰি তেওঁ আন বহুতো মনোৰঞ্জনমূলক কাৰ্যত অংশ গ্ৰহণ কৰে। ২০১৫ চনত তেওঁ ভিয়েটনামী সংস্কৰণ Bước nhảy hoàn vũৰ ষষ্ঠ ছিজনৰ বিজয়ী হয়।

২০২৩ চনত তেওঁ VTV3-ৰ ৰিয়েলিটি কণ্ঠশিল্পী অনুষ্ঠান , ভিয়েটনামী সংস্কৰণ Sisters Who Make Wavesত অংশগ্ৰহণ কৰে আৰু সফলতাৰে চূড়ান্ত সাতজনীয়া লাইনআপত স্থান লাভ কৰে।

২০২৪ চনৰ ৪ এপ্ৰিলত তেওঁ ছোৱালী গোট LUNAS-ৰ সদস্য হয়।

তথ্যসূত্ৰ

বাহ্যিক সংযোগ

শ্ৰেণী:ভিয়েটনামী অভিনেত্ৰী
মিনি বাসুদেৱন

মিনি বাসুদেৱন (;জন্ম প্ৰায় ১৯৬৫) কইম্বাটুৰত বাস কৰা এগৰাকী ভাৰতীয় পশু অধিকাৰ কৰ্মী। ২০১৯ চনত নাৰী শক্তিৰ সন্মানেৰে সন্মানিত হৈছিল।

জীৱন

বাসুদেৱনে প্ৰায় ১৯৬৫ চনত জন্মগ্ৰহণ কৰে। পোহনীয়া জন্তুৰ লগত ডাঙৰ-দীঘল হোৱা নাছিল যদিও এঘাৰ বছৰ বয়সত কুকুৰা এটা মাৰি থকা দেখি তেওঁ নিৰামিষভোজী হোৱাৰ সিদ্ধান্ত লয়। তেওঁ অভিযান্ত্ৰিক মহাবিদ্যালয়ৰ পৰা স্নাতক ডিগ্ৰী লাভ কৰে। আৰু তেওঁ আৰু তেওঁৰ স্বামীয়ে তেৰ বছৰ ধৰি আমেৰিকাত কাম কৰিছিল।

মিনি বাসুদেৱন ১৯৮২ চনৰ কাঝাকুটাম ব্যেচৰ সৈনিক স্কুলৰ প্ৰাক্তন ছাত্ৰী আছিল।

২০০৪ চনত বৰ্তমান নিৰামিষভোজী বাসুদেৱন আৰু তেওঁৰ স্বামী মধু গণেশ ২০১৯ চনত তেওঁৰ নিজাকৈ তিনিটা কুকুৰ আছিল আৰু হিউমেন এনিমেল ছ'চাইটিয়ে সোতৰ জন লোকক ৰাষ্টাৰ কুকুৰ প্ৰতিপালনত নিয়োগ কৰিছিল।

২০১৯ চনত মহিলা আৰু শিশু উন্নয়ন মন্ত্ৰালয়ে তেওঁক নাৰী শক্তিপুৰস্কাৰ লাভ কৰিবলৈ নিৰ্বাচিত কৰে যিটো ভাৰতৰ মহিলাৰ বাবে সৰ্বোচ্চ বঁটা। বঁটা সম্পৰ্কত এমাহৰ আগৰ ফোন কলটোত পাই মিনি আচৰিত হৈছিল আৰু অনুষ্ঠানটোৰ বাবে তাই নতুন দিল্লীলৈ যাবলগীয়া হৈছিল।

তথ্যসূত্ৰ
কুৰুণথোগাই

কুৰুণথোগাই বা কুৰুণটোকাই (তামিল குறுந்தொகை, অৰ্থাৎ চুটি সংকলন) এখন ধ্ৰুপদী তামিল কাব্যিক গ্ৰন্থ আৰু পৰম্পৰাগতভাৱে সংগম সাহিত্যৰ আঠটা সংকলন (Ettuthokai)ৰ ভিতৰত দ্বিতীয়। সংকলনটো আকম (প্ৰেম) শ্ৰেণীৰ অন্তৰ্গত, আৰু প্ৰতিটো কবিতা ৪ৰপৰা ৮ শাৰীকৈ গঠিত (৩০৭ আৰু ৩৯১ নং কবিতাটোৰ বাহিৰে যিবোৰত ৯টা শাৰী আছে)। সংগম সাহিত্যৰ গাঁথনিৰপৰা অনুমান কৰিব পাৰি যে, মূল সংকলনখনত ৪০০টা কবিতা আছিল যদিও অধুনাপ্ৰাপ্ত কুৰুণথোগাই পাণ্ডুলিপিসমূহত ৪০২টা কবিতা আছে। তাকানোবু তাকাহাছি – এজন তামিল সাহিত্য পণ্ডিতৰ মতে এই কবিতাসমূহ লেখকসকলৰ ভাষাবিজ্ঞান, শৈলী আৰু তাৰিখৰ ওপৰত ভিত্তি কৰি ১০০ খ্ৰীষ্টাব্দৰপৰা ৩০০ খ্ৰীষ্টাব্দৰ ভিতৰত ৰচনা কৰা হোৱাৰ সম্ভাৱনা আছে। তামিল সাহিত্য আৰু ইতিহাস পণ্ডিত কামিল ঝভেলেবিলে কয় যে কুৰুণথোগাইত অধিকাংশ কবিতা সম্ভৱতঃ খ্ৰীষ্টপূৰ্ব প্ৰথম শতিকাৰপৰা খ্ৰীষ্টীয় দ্বিতীয় শতিকাৰ ভিতৰত ৰচনা কৰা হৈছিল। কুৰুণথোগাই পাণ্ডুলিপি কলফনত কোৱা হৈছে যে ইয়াক পুৰিক্কো (உரை)দ্বাৰা সংকলন কৰা হৈছিল, অৱশ্যে এই সংকলনকাৰী বা পৃষ্ঠপোষকৰ বিষয়ে একো জনা নাযায়।
ইংৰাজীলৈ অনুবাদ কৰিছে ড° জয়ন্তশ্ৰী বালকৃষ্ণনে। মন কৰিবলগীয়া যে,তেওঁক কেৰিয়াৰৰ ইংৰাজী অধ্যয়নৰ প্ৰথম দিনবোৰত এই গ্ৰন্থখনৰ ইংৰাজী অনুবাদৰ বাবে ডক্টৰেট ডিগ্ৰী প্ৰদান কৰা হৈছিল।
অসমীয়ালৈ কুৰুণদোহেৰ কবিতা নামে অনুবাদ কৰিছে বিজয় শংকৰ বৰ্মনে

তথ্যসূত্ৰ

শ্ৰেণী:গ্ৰন্থ
শ্ৰেণী:সংগম সাহিত্য
এক দুই যোগ বিয়োগ : সসীম গণিতৰ আদিকথা

এক দুই যোগ বিয়োগ : সসীম গণিতৰ আদিকথা হৈছে জ্যোতিপ্ৰসাদ মেধিয়ে অসমীয়া ভাষাত ৰচনা কৰা এখন জনপ্ৰিয় গণিতৰ গ্ৰন্থ। গ্ৰন্থখন প্ৰথম প্ৰকাশ হৈছিল ১৯৯৪ চনত, দ্বিতীয় প্ৰকাশ হৈছিল ২০১১ চনত আৰু লেখকৰ মৃত্যুৰ পাছত সমসাময়িক আই আই টি গুৱাহাটীৰ গণিত বিভাগৰ অধ্যাপক ড° ভৱ শৰ্মাৰ অনুৰোধমৰ্মে ২০২৩ চনত কিতাপখন নৰূপত প্ৰকাশ কৰিবলৈ আগ-ভাগ লয় লেখকৰ পুত্ৰ দীপাঙ্কৰ মেধিয়ে।

উদ্ধৃতিসমূহ

গণিত দৰাচলতে এটা বৰ আনন্দদায়ক আৰু কৌতূহলজনক বিষয়। দুৰ্ভাগ্যবশতঃ বহুতো ছাত্ৰ-ছাত্ৰীয়ে প্ৰথমৰ পৰাই বিষয়টোৰ প্ৰতি এটা বিৰাগ ভাব আৰু ভীতিভাব পোষণ কৰে।
দেশত আৰু বিদেশত বহুদিনৰ শিক্ষকতা কৰাৰ অভিজ্ঞতাৰ পৰা এটা কথা সম্বন্ধে আমাৰ এটা দৃঢ় ধাৰণা হৈছে যে আমাৰ দেশৰ ভাল ছাত্ৰ বিদেশৰ উন্নত দেশৰ ভাল ছাত্ৰৰ সমকক্ষ। কেৱল সা-সুবিধাৰ অভাৱৰ বাবে আৰু সম্যকভাৱে শিক্ষাদানৰ পদ্ধতিৰ আসোঁৱাহৰ বাবে আমাৰ ছাত্ৰ হয়তো কিছু পিছপৰা - কিন্তু সা-সুবিধা পালেই বহুতো সময়ত আমাৰ ছাত্ৰই পাৰদৰ্শিতা দেখুওৱাত সমৰ্থ হ'ব বুলি ভাবিবলৈ থল আছে।
গণিতত, বিশেষকৈ আধুনিক দিনত, এনে কিছু গুৰুত্বপূৰ্ণ ধাৰণা আছে যে যিবোৰ একেবাৰে কম বয়সতে ছাত্ৰৰ আগত ডাঙি ধৰিব পৰা যায় কিন্তু পাঠ্যপুথিৰ যোগেদি নিশ্চয় নহয় কাৰণ পাঠ্যপুথিৰ বিষয় আৰু উপস্থাপনবোৰ সমূহ ছাত্ৰৰ বাবে আৰু তেনে ধাৰণাবোৰ কেৱলমাত্ৰ ৰাপ থকা ছাত্ৰৰ বাবেহে। এই ধাৰণাবোৰৰ ভিতৰত আছে সংখ্যাতত্ত্বৰ কিছুমান তত্ত্ব, গ্ৰাফতত্ত্ব (লেখতত্ত্ব), কম্বিনেটৰিক্‌ছ, এলগৰিথিমিক পদ্ধতি আদি ।
কিছুমান সৰু সৰু কথাৰ পৰাই গণিতৰ ধুনীয়া কথা ওলাই পৰে।
কিছুমান সাধাৰণ ধৰণৰ কথাৰ পৰাই গণিতৰ বহুতো ডাঙৰ ডাঙৰ গৱেষণাৰ পথ গণিতজ্ঞই উলিয়াই দিয়ে।

উৎস

শ্ৰেণী:অসমীয়া গ্ৰন্থ
শ্ৰেণী:গণিতৰ গ্ৰন্থ
শ্ৰেণী:অসমীয়া বি‍জ্ঞান সাহিত্য
অদিতি গোবিত্ৰিকাৰ

অদিতি গোবিত্ৰিকাৰ (ইংৰাজী: Aditi Govitrikar; জন্ম: ২১ মে' ১৯৭৬) এগৰাকী ভাৰতীয় অভিনেত্ৰী, চিকিৎসক আৰু প্ৰাক্তন মডেল। তেওঁ ২০০১ চনত মিচেছ ৱৰ্ল্ড খিতাপ দখল কৰা প্ৰথমগৰাকী ভাৰতীয় মহিলা। ১৯৯৭ চনৰপৰা ২০০৪ চনলৈকে গোবিত্ৰিকাৰ একমাত্ৰ ভাৰতীয় ছুপাৰ মডেল আছিল যাৰ চিকিৎসা বিজ্ঞানৰ চিকিৎসক আৰু মনোবিজ্ঞানী — দুয়োটা অৰ্হতা আছিল। হিন্দুস্তান টাইমছে তেওঁক "Beauty with Brains" বুলি অভিহিত কৰিছে। তেওঁ এগৰাকী নিৰামিষভোজী আৰু বিপশ্যনাৰ একনিষ্ঠ সাধক। তেওঁ 'ফিয়েৰ ফেক্টৰ: খতৰো কে খিলাড়ী ১' আৰু 'বিগ বছ ৩'ৰ এগৰাকী প্ৰতিযোগী আছিল।

গোবিত্ৰিকাৰে ১৯৯৬ চনত গ্লাড্ৰেগছ মেগামডেল প্ৰতিযোগিতা আৰু ২০০০ চনত গ্লাড্ৰেগছ মিচেছ ইণ্ডিয়া জয় কৰিছিল আৰু পৰৱৰ্তী সময়ত ২০০১ চনত মিচেছ ৱৰ্ল্ড প্ৰতিযোগিতাত বিজয়ী হৈছিল। তেওঁ অভিনয় জীৱনৰ পাতনি মেলে 'থাম্মুদু' (১৯৯৯) নামৰ এখন অতি জনপ্ৰিয় ছবিৰ জৰিয়তে। ইয়াৰ পিছত তেওঁ বহুতো ছবিত অভিনয় কৰিছে, যাৰ ভিতৰত ৭৯সংখ্যক একাডেমী বঁটাৰ বাবে ভাৰতৰ আনুষ্ঠানিক প্ৰবিষ্টি 'পহেলী' (২০০৫) আৰু আন্তঃৰাষ্ট্ৰীয় ভাৰতীয় চলচ্চিত্ৰ একাডেমী বঁটা লাভ কৰা 'দে দনা দন' (২০০৯) অন্যতম। ইয়াৰ উপৰি তেওঁ আদনান ছামী আৰু আশা ভোঁচলেৰ 'কভি তো নজৰ মিলাও' (১৯৯৭) আৰু জগজিৎ সিঙৰ 'আইনা' (২০০০) আদি কেইবাটাও ছুপাৰ হিট মিউজিক ভিডিঅ'ত মুখ্য চৰিত্ৰত অভিনয় কৰিছিল। ২০২০ চনত তেওঁ জী জ্যেষ্ঠত 'মাদাৰ্ছ কেয়াৰ' নামৰ অনুষ্ঠানটোৰ আঁত ধৰিছিল। তেওঁ ভাৰতত 'পেটা' মুকলি কৰিছিল আৰু কোকা-কোলা, চোপাৰ্ড, ফেণ্ডীৰ দৰে আগশাৰীৰ আন্তঃৰাষ্ট্ৰীয় ব্ৰেণ্ডৰ বিজ্ঞাপনতো কাম কৰিছে।

প্ৰাৰম্ভিক জীৱন

গোবিত্ৰিকাৰৰ জন্ম ১৯৭৬ চনৰ ২১ মে'ত মহাৰাষ্ট্ৰৰ পানভেলত হৈছিল। পানভেলৰ বাৰ্নছ হাইস্কুলত পঢ়াৰ পিছত তেওঁ মুম্বাইৰ গ্ৰাণ্ট মেডিকেল কলেজলৈ যায় আৰু তাৰপৰাই ১৯৯৭ চনত এমবিবিএছ ডিগ্ৰী লাভ কৰে। এমবিবিএছ সম্পূৰ্ণ কৰাৰ পাছত গোবিত্ৰিকাৰে মডেলিঙৰ জগতত ভৰি দিয়ে।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় অভিনেত্ৰী
ঋণ

ঋণ হৈছে এনে এটা ধন যিটো কোনো ব্যক্তি বা সংস্থাই সুতৰ হাৰেৰে নিৰ্দিষ্ট সময়ৰ বাবে ঋণ দিয়ে। এই পৰিমাণৰ ধনক ঋণ বুলি কোৱা হয়। সহজ ভাষাত ক’বলৈ গ’লে ঋণ হ’ল যিকোনো ব্যক্তি বা প্ৰতিষ্ঠানৰ সৈতে থকা ধন যিটো ই আন ব্যক্তি বা প্ৰতিষ্ঠানক প্ৰয়োজনৰ সময়ত প্ৰদান কৰে আৰু তাৰ পিছত ব্যক্তি বা প্ৰতিষ্ঠানে সেই ধন ঘূৰাই দিয়ে।

দুই প্ৰকাৰৰ ঋণ আছে যিবোৰক ছিকিউৰড লোন আৰু অছকিউৰেড লোন বুলি জনা যায়

নিৰাপদ ঋণ
অসুৰক্ষিত ঋণ

শ্ৰেণী:অৰ্থনীতি
মহাণ্ডে নৃত্য

মহাণ্ডে (ইংৰাজী: Mhande) হ’ল শোনা লোকসকলৰ মাজত প্ৰচলিত এক পৰম্পৰাগত প্ৰদৰ্শনী, য’ত সংগীত আৰু নৃত্য অন্তৰ্ভুক্ত থাকে। ই কাৰাঙ্গা লোকসকলৰ এক বাৰ্ষিক বৰ্ষা অনুষ্ঠান 'মুতুৰো' উৎসৱৰ এক গুৰুত্বপূৰ্ণ উপাদান।

মহাণ্ডে নৃত্য

পূৰ্বে উল্লেখ কৰা ধৰণে, মহাণ্ডে নৃত্য আৰু গীত ইটো-সিটোৰ লগত নিবিড়ভাৱে জড়িত আৰু ই এক সংহত অভিজ্ঞতাৰ সৃষ্টি কৰে। মহাণ্ডেক কাৰাঙ্গাসকলৰ বাৰ্ষিক বৰ্ষা উৎসৱ 'মুতুৰো' অনুষ্ঠানৰ অংশ হিচাপে পৰিৱেশিত এক খিলঞ্জীয়া গীত-নৃত্য বুলি সংজ্ঞায়িত কৰা হয়। মহাণ্ডে জিম্বাবৱেৰ লোকসকল আৰু অন্যান্য অংশগ্ৰহণকাৰীসকলৰ বাবে খিলঞ্জীয়া প্ৰেক্ষাপটত নিজৰ মূল্যবোধ প্ৰকাশ কৰাৰ এক মঞ্চস্বৰূপ: 'কুৰোভা গুভা' আৰু 'মুতুৰো'ই ক্ৰমে পূৰ্বপুৰুষৰ আত্মাৰ বসতি আৰু বৰষুণৰ বাবে কৰা ধৰ্মীয় অনুষ্ঠানক প্ৰতিনিধিত্ব কৰে।

মহাণ্ডে নৃত্য হ’ল কাৰাঙ্গা সংস্কৃতিৰ এক আধ্যাত্মিক প্ৰকাশ যি এক "মূৰ্ত চৰ্চা" (embodied practice)ক ধাৰণ কৰে। ইয়াৰ উদ্দেশ্য হ’ল সেই সাংস্কৃতিক জ্ঞানসমূহ প্ৰসাৰ কৰা যিবোৰ হয়তো গতানুগতিক উপায়েৰে লাভ কৰাটো কঠিন হ’ব পাৰে। গায়ন, বাদ্যবাদন আৰু নৃত্যৰ ভংগিমাৰ সংমিশ্ৰণেৰে মহাণ্ডে অনানুষ্ঠানিকভাৱে খিলঞ্জীয়া আধ্যাত্মিক জ্ঞান (চিকিৰাঙ্গা) প্ৰদান কৰে। অন্যান্য পৰম্পৰাগত শোনা সংগীত (যেনে এমবিৰা)ৰ দৰেই মহাণ্ডে সংগীতত ত্ৰিপল মিটাৰ, চক্ৰীয় গাঁথনি আৰু পলিৰিথম বা বহু-লয়ৰ প্ৰয়োগ দেখা যায়। ঢুলীয়াৰ ঢোলৰ শব্দ, নৰ্তকৰ ভৰিৰ কাম, গায়কৰ কণ্ঠ আৰু অংশগ্ৰহণকাৰী বা দৰ্শকৰ হাত-চাপৰিৰ (মাকৱা) পৰা এই মিশ্ৰিত লয়বোৰৰ সৃষ্টি হয়। "১, ২ … ১, ২, ৩, ৪ … ১, ২, ৩" — এই অনন্য ছন্দময় শৈলীয়ে মহাণ্ডেক আন অনুষ্ঠানিক শোনা সংগীত আৰু নৃত্য শৈলীৰ (যেনে মবেণ্ডে জেৰুচালেমা নৃত্য) পৰা পৃথক কৰে।

অধিকভাগ মহাণ্ডে প্ৰদৰ্শনত দুজন ঢুলীয়াই শৌৰো আৰু চিনহিৰো ঢোল ব্যৱহাৰ কৰে। ইয়াৰ লগতে অংশগ্ৰহণকাৰীসকলৰ হাত-চাপৰি আৰু নৰ্তকসকলৰ ভৰিত বান্ধি থকা জুনজুকা বা জুনুকাৰ শব্দই ভৰিৰ খোজৰ লয়ক অধিক স্পষ্ট কৰি তোলে। কিছুমান ক্ষেত্ৰত একাধিক মাৰিম্বাও এই সংগীত দলটোৰ অংশ হ’ব পাৰে। মহাণ্ডেত সংগীত আৰু নৃত্য দুয়োটাৰ উপস্থিতিয়ে এই আত্মাসমূহক জাগ্ৰত কৰে বুলি বিশ্বাস কৰা হয়। অৱশ্যে প্ৰতিযোগিতামূলক, উদ্‌যাপনমূলক আৰু অনানুষ্ঠানিক প্ৰেক্ষাপটতো মহাণ্ডে পৰিৱেশন কৰা হয়।

মহাণ্ডেৰ সময়ত বিভিন্ন ধৰণৰ গীত পৰিৱেশন কৰা হয়, যাৰ প্ৰতিটোৰে একোটা নিজা উৎপত্তিৰ কাহিনী থাকে আৰু সেইবোৰ বিশেষ আত্মাক আমন্ত্ৰণ জনাবলৈ গোৱা হয়। ইয়াৰ উদাহৰণ হ’ল "উয়া উওনে" (Uya Uone) আৰু "ফুমোজেনা" (Pfumojena)। ব্ৰিটিছ ঔপনিৱেশিক শাসনৰ বিৰুদ্ধে চলা সংগ্ৰামৰ সময়ত যুদ্ধৰ বাবে শক্তি আৰু সহায় বিচাৰি "ফুমোজেনা" গোৱা হৈছিল। ইয়াত গায়ন, নৃত্য, ঢোলবাদন আৰু হাত-চাপৰি অন্তৰ্ভুক্ত থাকে। ইয়াৰ লয়, গীত আৰু নৃত্যই 'মাজুকৱা' নামৰ বৰ্ষা দেৱতাসকলৰ সৈতে যোগাযোগৰ মাধ্যম হিচাপে কাম কৰে, যিয়ে সৃষ্টিকৰ্তা 'মুচিকি' বা 'মৱাৰী'ৰ ওচৰত বৰষুণৰ বাবে প্ৰাৰ্থনা জনায়। এই অনুষ্ঠানসমূহ প্ৰায়ে মাটোপো পাহাৰৰ মাটোনজেনি নামৰ পৱিত্ৰ স্থানত অনুষ্ঠিত হয়, যি কাৰাঙ্গা আধ্যাত্মিক চৰ্চাৰ বাবে গুৰুত্বপূৰ্ণ। ইয়াৰ উপৰি, মহাণ্ডে হ’ল পূৰ্বপুৰুষসকলে তেওঁলোকৰ বংশধৰসকলৰ সৈতে সংযোগ স্থাপনৰ এক উপায়। হ’ল এটা পুৰুষৰপৰা আনটো পুৰুষলৈ হস্তান্তৰিত হৈ অহা এক পৰম্পৰা। ইয়াত অংশগ্ৰহণ কেৱল প্ৰাপ্তবয়স্কসকলৰ মাজতে সীমাবদ্ধ আৰু ইয়াৰ জ্ঞান প্ৰায়ে পিতৃ-মাতৃৰপৰা সন্তানলৈ যায়।

মহাণ্ডেক তেওঁলোকৰ সামাজিক প্ৰেক্ষাপট আৰু সম্প্ৰদায়ৰ সামূহিক অভিজ্ঞতাৰ এক ব্যাৱহাৰিক উদাহৰণ হিচাপে গ্ৰহণ কৰাটো প্ৰয়োজনীয়। ইয়াৰ ঐতিহাসিক উত্তৰাধিকাৰে, বিশেষকৈ দাসত্বৰ প্ৰেক্ষাপটে, সকলো সংগীত আৰু নৃত্যক এক মুক্তিৰ ভাব প্ৰদান কৰে আৰু বাস্তৱক এক বৈচাৰিক ধৰণে চিত্ৰিত কৰে।

তথ্য সংগ্ৰহ

শ্ৰেণী:লোক-নৃত্য
ব্যাল (শ্ৰুতিকথা)

ব্যাল (সংস্কৃত: व्याल, তামিল: யாழி, ৰোমানীকৃত: Vyāla) হিন্দু কিংবদন্তিমূলক জীৱ৷ ইয়াক য়ালি (Yali) বুলিও কোৱা হয়৷ এই জীৱটোৰ মূৰ আৰু শৰীৰ সিংহৰ দৰে, হাতীৰ দৰে শুৰ আৰু দাঁতৰ সৈতে চিত্ৰিত কৰা হয় আৰু কেতিয়াবা ঘোঁৰাৰ বৈশিষ্ট্য থকাও দেখা যায়।

এই জীৱটোৰ ভাস্কৰ্য বহুতো দক্ষিণ ভাৰতীয় মন্দিৰত দেখা যায়, প্ৰায়ে স্তম্ভসমূহৰ ওপৰত এই ভাস্কৰ্য্য শিল্প সংস্থাপিত কৰা হয়। জীৱটোৰ বিভিন্ন ৰূপভেদো দেখা পোৱা যায়, কেতিয়াবা ইয়াৰ লগত অন্য জন্তুৰ বৈশিষ্টও সংযোগ কৰা হয়। ইয়াক কেতিয়াবা ইয়াক লিঅ'গ্ৰীফ (সিংহ আৰু গ্ৰীফিনৰ সংমিশ্ৰণ) বুলিও বৰ্ণনা কৰা হৈছে, কেতিয়াবা ইয়াৰ চৰাইৰ ঠোঁটৰ দৰে বৈশিষ্ট্য থকাও দেখা যায়।

কৰুণাসাগৰ বেহেৰাই বিড়ালৰ (virala বা vidala) বিষয়ে লিখিছে, "ভাস্কৰ্য্য আৰু স্থাপত্যৰ আৰ্হি হিচাপে ব্যৱহৃত পৌৰাণিক দানৱ, বিড়ালৰ প্ৰতিনিধিত্ব বিভিন্ন ধৰণৰ, যেনে গজ-বিড়াল, নৰ-বিড়াল আদি।"

প্ৰতীকবাদ

য়ালিক ৰক্ষক জীৱ বুলি কোৱা হয়, যিয়ে মানুহক শাৰীৰিক আৰু আধ্যাত্মিক দুয়োটা দিশতে সুৰক্ষা প্ৰদান কৰে। ইয়াক প্ৰাণীজগতৰ ওপৰত আধিপত্যৰ বিস্তাৰ কৰা নিৰ্ভীক জন্তু বুলি গণ্য কৰা হয়। ইয়াক প্ৰকৃতিৰ মৌলিক শক্তিৰ সৈতে মানুহৰ সংগ্ৰামৰ প্ৰতীকী প্ৰতিনিধিত্ব বুলিও বিশ্বাস কৰা হয়।

সাহিত্য

সংগম যুগৰ পৰাই প্ৰাচীন তামিল সাহিত্যত য়ালিৰ বৰ্ণনা পোৱা যায়।

তথ্য সংগ্ৰহ

শ্ৰেণী:কিংবদন্তিমূলক জীৱ
হালধি

হালধি এবিধ তৃণজাতীয় গছ আৰু ইয়াৰ মৃদ্গত কাণ্ড। ইয়াৰ ৰাইজ'ম পিচিলে বা খুন্দিলে হালধীয়া ৰস ওলায়। হালধিৰ কাণ্ড কেঁচাকৈ শুকানকৈ গুৰি কৰি মছলা হিচাপে আৰু খাদ্যত ৰং দিবলৈ ব্যৱহাৰ কৰা হয়। আদা গোত্ৰৰ বহুবৰ্ষজীৱী গছজোপা ভাৰতীয় উপমহাদেশ আৰু দক্ষিণ-পূব এছিয়াৰ স্থানীয় উদ্ভিদ। প্ৰতিবছৰে হালধিৰ ৰাইজ'ম চপোৱা হয়। ইয়াৰে কিছুমান ব্যৱহাৰৰ বাবে আৰু কিছুমান পৰৱৰ্তী খেতিৰ বাবে ৰখা হয়। ৰাইজ'ম সমূহ কেঁচাই বা পানীত সিজাই শুকুৱাই গুৰি কৰি ডাঠ কমলা-হালধীয়া ৰঙৰহালধি গুৰি প্ৰস্তুত কৰা হয়। খাদ্যত প্ৰাকৃতিক হালধীয়া ৰং আৰু গোন্ধ দিবলৈ এছিয়ান খাদ্যশৈলীত হালধি গুৰি বহুলভাৱে ব্যৱহৃত হয়। হালধিৰ নিজা সুকীয়া সোৱাদ আৰু গোন্ধ আছে।

হালধি ঔষধি গুণ বিশিষ্ট। প্ৰাচীন কালৰ পৰা আয়ুৰ্বেদত হালধিক 'হৰিদ্ৰা' হিচাপে ব্যবহাৰ হৈ আহিছে। সৌন্দৰ্য চৰ্চাতো হালধি ব্যৱহাৰ কৰা হয়। হালধি ভাৰতীয় সংস্কৃতিৰ অভিন্ন অংগ।

তথ্য উৎস

বাহ্যিক সংযোগ

শ্ৰেণী:তৃণ
শ্ৰেণী:মছলা
শ্ৰেণী:অসমৰ উদ্ভিদ
বিৰ্গিট ডেৰ্টল

বিৰ্গিট ডেৰ্টল অষ্ট্ৰিয়াৰ এগৰাকী ক্লিনিকেল চাইক’লজিষ্ট আৰু চাইকোথেৰাপিষ্ট। জাৰ্মানীৰ টিউবিংগেন বিশ্ববিদ্যালয়ৰ টিউবিংগেন চেণ্টাৰ ফৰ মানসিক স্বাস্থ্য বিভাগৰ অধ্যাপিকা।

শিক্ষা

ডেৰ্টলে ভিয়েনা বিশ্ববিদ্যালয়ত মনোবিজ্ঞান (ডিপ্লম) অধ্যয়ন কৰিছিল। ২০০৬ চনত ভিয়েনা বিশ্ববিদ্যালয়ৰপৰা মনোবিজ্ঞানত ডক্টৰেট ডিগ্ৰী (Dr. rer. nat.) লাভ কৰে। ডক্টৰেট ডিগ্ৰী সমাপ্ত কৰাৰ পাছত আন্তঃৰাষ্ট্ৰীয় গৱেষণা প্ৰশিক্ষণ গোটৰ পোষ্ট ডক্টৰেট গৱেষক হিচাপে আৰ ডব্লিউ টি এইচ আচেন বিশ্ববিদ্যালয়ত যোগদান কৰে। ২০০৯ চনত তেওঁ ভিয়েনা বিশ্ববিদ্যালয়লৈ উভতি যায় আৰু ২০১২ চনত তেওঁ হেবিলিটেচন সম্পূৰ্ণ কৰে।

গৱেষণা

ডেৰ্টলৰ গৱেষণাই আচৰণ, মগজুৰ স্থাপত্য আৰু মানসিক স্বাস্থ্যৰ ওপৰত যৌন/লিংগ আৰু যৌন হৰম’নৰ প্ৰভাৱৰ বিষয়ে অনুসন্ধান কৰে। এই গৱেষণাত তেওঁ কাৰ্য্যকৰী মেগনেটিক ৰেজোনেন্স ইমেজিং ব্যৱহাৰ কৰি পুৰুষ আৰু মহিলাৰ মাজত তেওঁলোকে প্ৰদৰ্শন কৰা সহানুভূতিৰ পাৰ্থক্য পৰীক্ষা কৰে। স্নাতক ছাত্ৰী হিচাপে তেওঁ স্পষ্ট আৱেগ চিনাক্তকৰণৰ বাবে এমিগডালাৰ ভূমিকা অনুসন্ধান কৰিছিল আৰু জনগোষ্ঠীৰ প্ৰভাৱৰ লগতে যৌন হৰম'নৰ প্ৰফাইল অধ্যয়ন কৰিছিল। তেওঁ আৱেগ প্ৰক্ৰিয়াকৰণ আৰু চিনাক্তকৰণ, আৰু স্কিজ'ফ্ৰেনিয়া ৰোগত আক্ৰান্ত ব্যক্তিৰ সহানুভূতিশীল ক্ষমতাৰ বিকলতাৰ ওপৰত গৱেষণা কৰিছে। হতাশগ্ৰস্ত ব্যক্তিৰ ক্ষেত্ৰত ডেৰ্টলে দৃষ্টিভংগী আৰু পৰিহাৰ আচৰণৰ লিংগ/লিংগ পাৰ্থক্যৰ লগতে কাৰণগত বৈশিষ্ট্য আৰু আৱেগ নিয়ন্ত্ৰণৰ বিষয়েও ৰিপ'ৰ্ট কৰিছিল।

সন্মান আৰু বঁটা

২০১৫ চনত ডেৰ্টলে চুইছ ছ’চাইটি ফৰ চাইকিয়াট্ৰি এণ্ড চাইকোথেৰাপিৰপৰা লুক চিঅম্পি বঁটা লাভ কৰে।

তথ্যসূত্ৰ

শ্ৰেণী:চিকিৎসাবিদ
মাতৃত্বকালীন মৃত্যু

মাতৃত্বকালীন মৃত্যুৰ সংজ্ঞা কেইবাটাও ভিন্ন স্বাস্থ্য সংস্থাই অলপ বেলেগ বেলেগ ধৰণে দিয়ে। বিশ্ব স্বাস্থ্য সংস্থাৰ (WHO) মতে গৰ্ভাৱস্থাৰ সৈতে জড়িত জটিলতাৰ বাবে গৰ্ভৱতী মাতৃৰ মৃত্যু অথবা গৰ্ভাৱস্থাৰ ব্যৱস্থাপনাৰ ফলত অধিক অৱনতি হোৱা অন্তৰ্নিহিত অৱস্থাৰ কাৰণে হোৱা মৃত্যুক মাতৃত্বকালীন মৃত্যু বোলা হয়। এনে মৃত্যু গৰ্ভৱতী অৱস্থাত বা গৰ্ভাৱস্থাৰ সমাপ্তিৰ ছয় সপ্তাহৰ ভিতৰত এনে হ'ব পাৰে। চেণ্টাৰ ফৰ ডিজিজ কণ্ট্ৰোল এণ্ড প্ৰিভেনচনৰ (CCD) সংজ্ঞাই গৰ্ভাৱস্থা সম্পৰ্কীয় মৃত্যুৰ সময়সীমা গৰ্ভাৱস্থাৰ সমাপ্তিৰ পৰা এবছৰলৈ সামৰি লয়। আমেৰিকান কলেজ অফ অবষ্টেট্ৰিছিয়ানছ এণ্ড গাইনেক'লজিষ্টৰ (ACOG) সংজ্ঞা অনুসৰি গৰ্ভাৱস্থাৰ লগত জড়িত মৃত্যু হ'ল গৰ্ভাৱস্থাৰ সমাপ্তি হোৱাৰ এবছৰৰ ভিতৰত হোৱা সকলো মৃত্যু। গৰ্ভাৱস্থাৰ লগত জড়িত মৃত্যু চিনাক্তৰ ক্ষেত্ৰত গৰ্ভাৱস্থাটো মৃত্যুৰ প্ৰত্যক্ষ বা পৰোক্ষ অৰিহণা যোগোৱা কাৰণ আছিল নে নাই সেইটো নিৰ্ণয় কৰাটো গুৰুত্বপূৰ্ণ।

কোনো সম্প্ৰদায় বা দেশত মাতৃৰ মৃত্যুৰ হাৰৰ কথা কওঁতে দুটা মূল জোখ ব্যৱহাৰ কৰা হয়। এয়া হৈছে মাতৃৰ মৃত্যুৰ অনুপাত আৰু মাতৃৰ মৃত্যুৰ হাৰ, দুয়োটাকে সংক্ষিপ্তভাৱে "এমএমআৰ" (MMA) বুলি কোৱা হয়। ১৯৯০ চনৰ পৰা ২০১৭ চনলৈকে বিশ্বত মাতৃৰ মৃত্যুৰ হাৰ ৪৪% হ্ৰাস পাইছিল; কিন্তু প্ৰতিদিনে ৮০৮ গৰাকী মহিলাৰ গৰ্ভাৱস্থা বা প্ৰসৱৰ লগত জড়িত কাৰণত মৃত্যু হয়। ৰাষ্ট্ৰসংঘৰ জনসংখ্যা পুঁজিৰ (UNFPA) ২০১৭ চনৰ প্ৰতিবেদন অনুসৰি প্ৰায় প্ৰতি ২ মিনিটৰ মূৰে মূৰে সন্তান জন্ম বা গৰ্ভাৱস্থাৰ ফলত হোৱা জটিলতাৰ বাবে এগৰাকী মহিলাৰ মৃত্যু হয়। মৃত্যু হোৱা প্ৰতিগৰাকী মহিলাৰ বিপৰীতে প্ৰায় ২০ৰ পৰা ৩০ গৰাকী মহিলাই আঘাত, সংক্ৰমণ বা জন্ম বা গৰ্ভাৱস্থাৰ লগত জড়িত অন্যান্য জটিলতাৰ সন্মুখীন হয়। বহু দেশত যোৱা ১০ বছৰত মাতৃৰ মৃত্যুৰ হাৰ আধালৈ হ্ৰাস পাইছে।[6] যদিও মাতৃৰ মৃত্যুৰ হাৰ হ্ৰাস কৰাৰ প্ৰচেষ্টা চলাই থকা হৈছে, কম সম্পদৰ অঞ্চলত উন্নতিৰ বহু অৱকাশ আছে। আফ্ৰিকা আৰু এছিয়াৰ কম সম্পদৰ সম্প্ৰদায়ত ৮৫% তকৈ অধিক মাতৃৰ মৃত্যু দেখা যায়।
-
ইটালী
২
-
স্পেইন
৪
-
ছুইডেন
৪
-
জাপান
৫
-
অষ্ট্ৰেলিয়া
৬
-
জাৰ্মানী
৭
-
যুক্তৰাজ্য
৭
-
ফ্ৰান্স
৮
-
নিউজিলেণ্ড
৯
-
কানাডা
১০
-
দক্ষিণ কোৰিয়া
১১
-
ৰুচিয়া
১৭
-
যুক্তৰাষ্ট্ৰ
১৯
-
মেক্সিকো
৩৩
-
চীন
২৯
-
দক্ষিণ আফ্ৰিকা
১১৯
-
ভাৰত
১৪৫
-
ঘানা
৩০৮
}

তথ্য উৎস

গ্ৰন্থপঞ্জী

বাহ্যিক সংযোগ

The World Health Report 2005 – Make Every Mother and Child Count
শ্ৰেণী:মানৱ গৰ্ভধাৰণ
শ্ৰেণী:চিকিৎসা বিজ্ঞান